Piața de media crește cu 11% în acest an, la 407 mil.euro; investițiile în publicitate sunt pe plus pe toate canalele, cu excepția printului astăzi, 13:39 Autor: Roxana Rosu Piața de media din România va crește cu 11% anul acesta, la 407 milioane euro, iar în 2018 se va majora cu circa 13%, potrivit datelor actualizate ale raportului Media Fact Book realizat de Agenția Initiative, evoluția depășind ușor prognoza realizată la lansarea raportului, în luna iunie, când agenția anticipa o creștere de 10% în 2017.  Astfel, datele arată că anul viitor piața ar putea urca la 459 milioane de euro.